**Kārtība piesardzības pasākumu īstenošanai**

**Covid-19 infekcijas izplatības ierobežošanai**

**Ziemeru pamatskolā**

**Aktualizēta**

*Izstrādāta saskaņā ar Ministru kabineta*

*2021.gada 17.augusta noteikumu Nr.565*

*“Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai””*

**1. Vispārīgie noteikumi**

* 1. Kārtība piesardzības pasākumu īstenošanai Covid-19 infekcijas izplatības ierobežošanai Ziemeru pamatskolā (turpmāk-Kārtība) nosaka pasākumus un atbildīgo personu pienākumus, lai ierobežotu Covid-19 infekcijas izplatīšanos Ziemeru pamatskolā (turpmāk-Skola).
  2. Kārtība ir saistoša Skolas izglītojamajiem, izglītojamo vecākiem/likumiskajiem pārstāvjiem un apmeklētājiem. Skolas izglītojamie, izglītojamo vecāki/likumiskie pārstāvji un apmeklētāji ir atbildīgi par savu un apkārtējo veselības aizsardzību un šīs Kārtības ievērošanu.
  3. Lai novērstu Covid-19 izplatību, jāievēro šādi pamatprincipi:
     1. informēšana;
     2. distancēšanās;
     3. higiēna;
     4. personas veselības stāvokļa uzraudzība.
  4. Skolas vadība:
     1. ievieto mājaslapā www.aluksne.lv šo Kārtību, informāciju par atbildīgajām personām, citu būtisku informāciju, kā arī regulāri atjauno aktuālo informāciju;
     2. nosūta šo kārtību E-klases pasta izglītojamajiem un vecākiem.
  5. Atbildīgās personas par Kārtībā noteikto prasību īstenošanu nosaka ar Skolas direktora rīkojumu.

1. **Vispārīgie noteikumi par personas veselības stāvokļa uzraudzību**
   1. Skolas telpās ir aizliegts ierasties un uzturēties personām ar akūtas elpceļu infekcijas slimības pazīmēm (iesnas, klepus, elpas trūkums, paaugstināta ķermeņa temperatūra), ja personai ir apstiprināta Covid-19 infekcija, kā arī gadījumos, ja personai ir noteikta nepieciešamība ievērot pašizolāciju. **Trešās personas skolā drīkst atrasties tikai, uzrādot sadarbspējīgu sertifikātu un saskaņojot to ar skolas direktori.**
   2. Izglītojamo vecāku/likumisko pārstāvju pienākums ir:
      1. sekot sava bērna veselības stāvoklim un nepieļaut slima bērna ierašanos Skolā (no rīta pārbaudot bērna veselības stāvokli). Izglītojamie ar infekcijas slimību pazīmēm (klepus, drudzis, sāpes rīklē, iesnas utt.) Skolā netiek uzņemti.
      2. nekavējoties ziņot Skolas atbildīgajai sava bērna klases audzinātājam/grupas skolotājai, ja bērnam ir konstatēta Covid-19 infekcija;
      3. ziņot klases audzinātājam/grupas skolotājai par bērna prombūtnes iemeslu;
      4. nodrošināt, ka bērns ievēro pašizolācijas, mājas karantīnas un izolācijas nosacījumus, ja Slimību profilakses un kontroles centra epidemiologs ir atzinis bērnu par kontaktpersonu, vai bērns ir atgriezies no Slimību profilakses un kontroles centra tīmekļvietnē publicētajām valstīm, uz kurām attiecināmi īpašie piesardzības un ierobežojošie pasākumi, un bērnam ir jāatrodas pašizolācijā pēc izbraukšanas no miētās valsts.
   3. Izglītojamā pienākums ir sekot savam veselības stāvoklim. Ja izglītojamajam, atrodoties Skolā, parādās akūtas elpceļu infekcijas slimības pazīmes, izglītojamā pienākums ir nekavējoties informēt par to klases audzinātāju vai tuvāko Skolas darbinieku.
   4. Vienu reizi nedēļā sadarbībā ar laboratoriju tiek veikta to skolēnu un darbinieku testēšana uz Covid-19 infekcijas klātbūtni organismā, kuriem nav sadarbspējīga vakcinēšanās pret Covid-19 vai šīs infekcijas pārslimošanas sertifikāta. Skolēnu vecāku/likumisko pārstāvju pienākums ir informēt klases audzinātāju, ja tiek saņemti testa rezultāti, kas liecina par Covid-19 infekcijas klātbūtni bērna organismā.
   5. Ja izglītojamajam, atrodoties Skolā, parādās akūtas elpceļu slimības pazīmes (drudzis, klepus, elpas trūkums), Skola:
      1. izolē izglītojamo atsevišķā telpā (medmāsas kabinetā) un nodrošina tā pieaugušā, kurš kontaktējās ar izglītojamo pirms tam, klātbūtni. Lai novērstu darbinieka inficēšanās risku, izglītojamais lieto sejas masku vai mutes un deguna aizsegu, bet darbinieks – medicīnisko sejas masku;
      2. darbinieks sazinās ar izglītojamā klases audzinātāju, kurš sazinās ar izglītojamā vecākiem. Vecāki nekavējoties ierodas pēc izglītojamā un telefoniski konsultējas ar bērna ģimenes ārstu;
      3. izglītojamais tiek ārstēts atbilstoši veselības stāvoklim un atgriežas Skolā saskaņā ar ārstējošā ārsta norādījumiem.
   6. Ja izglītojamajam Skolā ir konstatēti nopietni veselības traucējumi, tiek izsaukts Neatliekamās medicīniskās palīdzības dienests un informēti bērna vecāki.
   7. Ja akūtas elpceļu slimības pazīmes konstatētas diviem un vairāk izglītojamiem, un ir radušās aizdomas par grupveida saslimšanu, Skola izolē izglītojamos, nodrošinot pieaugušā klātbūtni, lieto sejas maskas vai deguna un mutes aizsegu, sazinās ar izglītojamo vecākiem/likumiskajem pārstāvjiem.
   8. Ja Skolā tiks apstiprināts Covid-19 infekcijas gadījums, un šis gadījums būs epidemioloģiski saistīts ar Skolu, epidmioloģiskus pasākumus noteiks Slimību profilakses un kontroles centra epidemiologi, un Skolas vadība pildīs epidemiologu norādījumus. Ja Slimību profilakses un kontroles centrs nenoteiks citādi, tad skolēni ar sadarbspējīgu sertifikātu drīkstēs turpināt mācības klātienē, skolēniem bez sadarbspējīgā sertifikāta mācības notiks attālināti.
2. **Vispārīgie distancēšanās noteikumi**
   1. Skolas izglītojamie, darbinieki un apmeklētāji ievēro distanci, kur tas iespējams. Vietās, kur parasti notiek vai ir paredzama cilvēku pulcēšanās, ir marķētas grīdas, kas norāda distances ievērošanu. Klases distancējas viena no otras.
   2. Izglītojamo vecāki/likumiskie pārstāvji Skolas telpās netiek ielaisti, nepieciešamības gadījumā sazinās ar klases audzinātāju/grupas skolotāju.
   3. Skolas darbinieki pieņem apmeklētājus pēc iepriekšēja pieraksta, novēršot pulcēšanos, samazina kontakta laiku ar apmeklētāju līdz 15 minūtēm, ievēro distanci, lieto mutes un deguna aizsegu vai sejas masku. Visi skolas apmeklētāji tiek reģistrēti žurnālā pie dežūrapkopējas. Infekcijas Covid-19 izplatīšanās gadījumā informācija par apmeklējumu var tikt nodota Slimību profilakses un kontroles centram.
   4. Skolas gaiteņos kustībai ievēro labās puses kustības virzienu.
   5. Ēdināšanas pakalpojumu skolēniem nodrošina divās maiņās, plkst.11.40 pusdieno 1.-4.klases skolēni un skolas darbinieki, plkst. 12.40 pusdieno 5.-9.klašu skolēni, ēdamzālē klases ir nodalītas viena no otras. Pirmsskolas grupas ēd atsevišķā telpā brokastis plkst.8.20, pusdienas plkst.11.20, launagu plkst.14.40.
3. **Vispārīgie higiēnas noteikumi**
   1. Skolas izglītojamajiem un darbiniekiem, ierodoties Skolas telpās, ir pienākums nekavējoties veikt roku mazgāšanu ar siltu ūdeni un ziepēm vai dezinficēšanu ar dezinfekcijas līdzekli.
   2. Roku dezinfekcijas līdzekļi ir pieejami klašu telpās, zālēs, pirmsskolas grupu telpās.
   3. Skolas telpās ir izvietota informācija, kas atgādina, ka rokas rūpīgi jāmazgā pirms ēšanas, pirms pieskaršanās sejai, pēc tualetes apmeklējuma, pirms sejas maskas uzlikšanas.
   4. Skolotāji māca izglītojamos pareizi mazgāt rokas, ievērojot Slimību profilakses un kontroles centra mājaslapā publicētos ieteikumus “Roku mazgāšana”.
   5. Skolēni lieto tikai savus personīgos rakstāmpiederumus.
   6. Izglītojamie lieto maiņas apavus, pēc apavu maiņas mazgā/dezinficē rokas.
   7. Apkopējas veic visu virsmu dezinfekciju ikdienas uzkopšanas ietvaros un pēc nepieciešamības. Skolas sanitārajos mezglos ne retāk kā divas reizes dienā tiek veikta virsmu dezinfekcija.
   8. Telpa, kurā notiek izglītojamo uzturēšanās, **tajā strādājošajam pedagogam** jāvēdina 15 minūtes katru astronomisko stundu. Ja laikapstākļi atļauj, ieteicams turēt logu atvērtu visu stundu. Ja ir pieejama gaisa kvalitātes mērīšanas ierīce, jāseko, lai mācību telpā CO2 koncentrācija gaisā nepārsniedz 1000 ppm. **Dežūrapkopēja veic koplietošanas telpu vēdināšanu mācību stundu laikā.**
4. **Izglītības procesa organizēšana**
   1. Izglītības process tiek organizēts atbilstoši epidemioloģiskajai situācijai.
   2. Mācību stundas sākas plkst.8.30, nav ieteicams ierasties Skolā agrāk kā 30 minūtes līdz mācību stundu sākumam.
   3. Mācību stundas un interešu izglītības nodarbības pēc iespējas tiek organizētas ārtelpās. Ārtelpās mutes un deguna aizsegu vai sejas masku drīkst nelietot.
   4. **Ārkārtas situācijas laikā sejas maska ir obligāti pareizi jālieto visām personām, ja telpā atrodas vairāk par vienu cilvēku.**
   5. Skolēnam ikdienā līdzi ir maisiņš ar tīrajām sejas maskām un maisiņš, kurā ievietot vairākkārt lietojamās izmantotās sejas maskas. Līdz pusdienām skolēns lieto vienu masku, pēc pusdienām – otru. Vecāku pienākums ir pārliecināties, ka skolēnam līdzi vienmēr ir tīras sejas maskas.

5.6. Atbilstoši Ministru kabineta 2015. gada 13.oktobra noteikumu Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 22.punktam, vecāki var pieņemt pamatotu lēmumu nodrošināt izglītību ģimenē 1.-8.klasei.  Rīcības secība:

5.6.1. vecāki iesniedz rakstisku iesniegumu skolas direktorei;

5.6.2. skolas direktore pēc saskaņošanas ar izglītības iestādes dibinātāju ar rīkojumu nosaka, ka izglītības programmas mācību saturu izglītojamais var apgūt ģimenē, un, ka par to ir atbildīgi viņa vecāki;

5.6.3. vecāki nodrošina izglītojamā mācībām nepieciešamo mācību vidi un atbalstu mācību satura apguvei;

5.6.4. skolas administrācija nosaka izglītības programmas īstenošanas kārtību un kārtību, kādā izglītības iestādes pedagogi novērtēs izglītojamā mācību sasniegumus mācību gada laikā.

1. **Noslēguma noteikumi**
   1. Ja Slimību profilakses un kontroles centrs nosaka īpašus pasākumus Covid-19 infekcijas izplatības ierobežošanai, turpmāko rīcību nosaka ar atsevišķu direktora rīkojumu.
   2. Noteikumus piemēro tiktāl, cik tie nav pretrunā ar ārējiem normatīvajiem aktiem.